
VŠEOBECNÉ OBCHODNÉ PODMIENKY



Obchodník:

Obchodné meno: Alžbeta Knappová – Medovníčky Alžbeta 
Miesto podnikania: Kremnické Bane 93, 967 01 Kremnické Bane, SR
IČO: 52 067 157
DPH: Obchodník nie je platiteľom DPH
Registrácia: Okresný úrad Žiar nad Hronom, číslo živnostenského registra 680-21899

Kontaktné údaje a miesta

E-shop na objednanie a kúpu:  https://www.medovnickyalzbeta.com/ 
Miesto kurzov: Kremnické Bane 191, 967 01 Kremnické Bane, SR
Adresa pre písomnosti: Kremnické Bane 93, 967 01 Kremnické Bane, SR
E-mail: medovnicky.alzbeta@gmail.com
telefón: +421 907 351 472

(ďalej len „Obchodník“)  

Orgán dozoru:

Inšpektorát Slovenskej obchodnej inšpekcie so sídlom v Banskej Bystrici pre Banskobystrický kraj
Dolná 46, 974 00 Banská Bystrica 1
tel.: 048/412 49 69, 048/415 18 71 

Preambula

Tieto Všeobecné obchodné podmienky (ďalej len „VOP“) upravujú práva a povinnosti Obchodníka, ktorým je Alžbeta Knappová – Medovníčky Alžbeta s miestom podnikania  Kremnické Bane 93, 967 01 Kremnické Bane, SR, IČO: 52 067 157, s registráciou: Okresný úrad Žiar nad Hronom, číslo živnostenského registra 680-21899 a Kupujúceho – spotrebiteľa (tiež ako „kupujúci“ alebo „zákazník"), pri kúpe online kurzov ako digitálneho plnenia, pri objednaní prezenčných kurzov a pri súvisiacich službách poskytovaných prostredníctvom elektronického obchodu www.medovnickyalzbeta.com.

Článok I.
Všeobecné ustanovenia

1.1. Zákazníkom je osoba, ktorá prostredníctvom internetového obchodu objedná produkt alebo službu. Ak pri uzatváraní a plnení zmluvy nekoná v rámci svojej podnikateľskej činnosti alebo výkonu povolania, považuje sa za spotrebiteľa.

1.2. Spotrebiteľom je v zmysle týchto Obchodných podmienok pre spotrebiteľov podľa § 52 ods. 4 Občianskeho zákonníka fyzická osoba, ktorá v súvislosti so spotrebiteľskou zmluvou, z nej vyplývajúcim záväzkom alebo pri obchodnej praktike nekoná v rámci svojej podnikateľskej činnosti alebo povolania.

1.3. Pre uzatvorenie zmluvy a následné plnenie práv a povinností, kupujúci ako spotrebiteľ v zmysle platných právnych predpisov poskytne tieto osobné údaje: meno, priezvisko, poštovú a fakturačnú adresu, mobilné telefónne číslo, e-mailový kontakt.

1.4. Vzťahy medzi obchodníkom a spotrebiteľom, ktoré nie sú upravené týmito všeobecnými obchodnými podmienkami sa riadia príslušnými ustanoveniami zákona č. 108/2024 Z. z. o ochrane spotrebiteľa, zákona č. 40/1964 Občianskeho zákonníka  v znení neskorších predpisov a  inými súvisiacimi predpismi.

1.5. Obchodný vzťah medzi obchodníkom a kupujúcim sa uskutočňuje na základe dobrovoľnosti a slobodnej vôle zmluvných strán. Realizáciou obchodu kupujúci súhlasí s ďalej uvedenými všeobecnými obchodnými podmienkami.

1.6. Obchodník informuje zákazníka jasným, zrozumiteľným a primeraným spôsobom pred odoslaním objednávky najmä o hlavných vlastnostiach produktu, cene, platobných podmienkach, spôsobe sprístupnenia online kurzu, dátume a mieste prezenčného kurzu, dĺžke prístupu k online kurzu, podmienkach odstúpenia od zmluvy, zákonných výnimkách z práva na odstúpenie, zodpovednosti za vady digitálneho plnenia a poskytnutých služieb, možnosti alternatívneho riešenia sporu, online funkcii na odstúpenie od zmluvy, ak sa uplatní, a o spracúvaní osobných údajov.

[bookmark: _Hlk198021299]Článok II.
Vymedzenie pojmov

1. 
2.1. Prevádzkovateľom internetovej stránky (e-shopu) a Dodávateľom tovarov a služieb ponúkaných v e-shope  je Alžbeta Knappová – Medovníčky Alžbeta.

2.2. Obchodníkom sa v týchto Obchodných podmienkach rozumie spoločnosť Alžbeta Knappová – Medovníčky Alžbeta (ďalej len „Obchodník“).

2.3. Internetový obchod predstavuje internetovú stránku obchodníka, prostredníctvom ktorej je možné objednať si jednotlivé produkty alebo služby.

2.4. Produktom sa rozumie spoločné označenie pre online kurz, prezenčný kurz, alebo inú službu ponúkanú obchodníkom.

2.5. Online kurz je audiovizuálny digitálny obsah alebo digitálne plnenie sprístupňované elektronicky prostredníctvom online platformy bez hmotného nosiča.

2.6. Prezenčným kurzom sa rozumie vzdelávací, tvorivý alebo voľnočasový kurz, workshop alebo obdobná služba uskutočnená osobne v určenom termíne a na určenom mieste.
2.7. Objednávka je elektronický formulár odoslaný zákazníkom prostredníctvom internetového obchodu, ktorým zákazník prejavuje záujem o uzatvorenie zmluvy a ktorý obsahuje najmä identifikačné a kontaktné údaje zákazníka, označenie produktu, cenu a spôsob platby.

2.8. Zmluvou sa rozumie zmluva uzatvorená medzi Obchodníkom a zákazníkom prostredníctvom internetového obchodu.

2.9.  Iné pojmy a definície: Pojmy a definície uvedené v Obchodných podmienkach budú mať význam, ktorý: je výslovne uvedený v týchto Obchodných podmienkach a/alebo je výslovne uvedený v zákone č. 108/2024 Z. z. o ochrane spotrebiteľa a o zmene a doplnení niektorých zákonov.

Článok III.
Spôsob uzatvorenia zmluvy

3. 
3.1.  V prípade prezenčného kurzu si kupujúci vyberie v internetovom obchode požadovaný kurz, pričom prejde na rezerváciu prostredníctvom tlačidla označeného „rezervovať“. Kupujúci vyplní objednávkový formulár, ktorý odošle. Odoslanie formuláru sa považuje za objednávku.

3.2. V prípade online kurzu si kupujúci vyberie v internetovom obchode požadovaný kurz, pričom bližšie informácie ohľadom kurzu sa dozvie prostredníctvom tlačidla označeného „Viac info“. Kupujúci si objedná konkrétny kurz prostredníctvom tlačidla „zakúpiť“, ktoré ho presmeruje na záväznú objednávku s povinnosťou platby.

3.3. Pred odoslaním objednávky má zákazník možnosť skontrolovať a opraviť údaje uvedené v objednávke, najmä vybraný produkt, počet, termín prezenčného kurzu, identifikačné a kontaktné údaje, fakturačné údaje a zvolený spôsob platby.

3.4. Odoslaním objednávky zákazník potvrdzuje správnosť uvedených údajov a zároveň potvrdzuje, že sa oboznámil s týmito VOP a súhlasí s ich obsahom.

3.5.  Odoslanie objednávky neznamená automaticky uzatvorenie zmluvy, ak z konkrétneho objednávkového procesu alebo potvrdenia Obchodníka nevyplýva inak. Zmluva vzniká v okamihu potvrdenia objednávky obchodníkom samostatným potvrdzujúcim emailom, ktorý obsahuje potrebné informácie pre zákazníka (ďalej len „potvrdenie objednávky“). Zmluva je uzatvorená doručením potvrdenia objednávky zákazníkovi, prípadne sprístupnením produktu, ak k nemu dôjde skôr. Pri online kurze môže byť produkt po úspešnej platbe sprístupnený automaticky; v takom prípade sa zmluva považuje za uzatvorenú najneskôr okamihom sprístupnenia online kurzu zákazníkovi.

3.6. Ak objednávka zahŕňa online kurz, ktorý má byť spotrebiteľovi sprístupnený ešte pred uplynutím 14-dňovej lehoty na odstúpenie od zmluvy, obchodník je pred začatím poskytovania digitálneho obsahu povinný získať od spotrebiteľa jeho samostatný a výslovný súhlas so začatím poskytovania digitálneho obsahu a zároveň potvrdenie, že spotrebiteľ berie na vedomie, že začatím poskytovania digitálneho obsahu stráca právo na odstúpenie od zmluvy. Súhlas ani potvrdenie nesmú byť vyjadrené prostredníctvom vopred zaškrtnutého checkboxu. 

3.7. Ak objednávka zahŕňa prezenčný kurz uskutočňovaný v presne určenom termíne, obchodník je povinný ešte pred odoslaním objednávky jasne a zrozumiteľne informovať spotrebiteľa o tom, že v súlade s § 19 ods. 1 písm. l) zákona č. 108/2024 Z. z. sa na takúto službu môže vzťahovať výnimka z práva na odstúpenie od zmluvy, ak ide o službu súvisiacu s voľnočasovou aktivitou, ktorá sa má poskytnúť v konkrétnom čase alebo počas konkrétneho obdobia.
Článok IV.
[bookmark: _Hlk198022255]Cena a platobné podmienky
[bookmark: _Hlk198022338]
4. 
4.1. Každý tovar alebo služba, ktorú obchodník ponúka na e-shope, má zobrazenú cenu. Cena produktu je uvedená pri konkrétnom produkte v internetovom obchode.

4.2. Cena uvedená pri produkte je konečná cena vrátane všetkých daní a poplatkov, ktorých zahrnutie do ceny vyžadujú právne predpisy, ak pri produkte nie je výslovne uvedené inak.

4.3. Online kurz sa spravidla hradí vopred. Prístup k online kurzu môže byť podmienený úplnou úhradou ceny.

4.4. Ak pri konkrétnom prezenčnom kurze nie je stanovené inak, cenu za kurz je zákazník povinný uhradiť najneskôr 5 dní pred jeho konaním na základe vystavenej faktúry. V prípade, ak zákazník neuhradí cenu riadne a včas ani po predchádzajúcom upozornení a poskytnutí primeranej dodatočnej lehoty na úhradu, obchodník je oprávnený rezerváciu jeho miesta na kurze zrušiť. 

4.5.  Ak spotrebiteľ zruší účasť na kurze alebo sa na kurz bez náhradného dohodnutého termínu nedostaví, pričom nejde o prípad, v ktorom má podľa zákona právo na odstúpenie od zmluvy alebo iné právo na vrátenie ceny, obchodník nemá povinnosť vrátiť uhradenú cenu.

4.6.  Ak prezenčný kurz zruší obchodník, zákazník má právo na náhradný termín alebo na vrátenie uhradenej sumy.

4.7. Obchodník si vyhradzuje právo kedykoľvek upraviť cenu tovarov a služieb ponúkaných na e-shope. Zmena ceny sa nevzťahuje na zmluvy uzatvorené pred zmenou ceny, bez ohľadu na to, že ešte nedošlo k dodaniu tovaru alebo služieb.

4.8. Lehota a spôsob poskytnutia produktu sú uvedené pri konkrétnom produkte alebo v potvrdení objednávky.

4.9. Dostupné spôsoby platby a prípadné náklady spojené s platbou sú uvedené v objednávkovom procese.

Článok V.
Online kurzy a používateľské konto

[bookmark: _Hlk198022319]
5. 
5.1. Online kurz je zákazníkovi sprístupnený elektronickou formou prostredníctvom príslušnej online platformy. Po úhrade ceny zákazník obdrží prístupové údaje, odkaz na kurz alebo mu bude prístup aktivovaný spôsobom uvedeným pri konkrétnom kurze alebo v potvrdení objednávky.

5.2. V prípade úhrady platobnou kartou alebo prostredníctvom platobnej brány môže byť prístup k online kurzu odoslaný alebo aktivovaný automaticky, bezprostredne po úspešnom vykonaní platby.  Pri úhrade bankovým prevodom bude prístup sprístupnený po pripísaní príslušnej platby na účet obchodníka, prípadne po jej manuálnom spracovaní.

5.3. Ak pri konkrétnom kurze nie je uvedené inak, prístup k online kurzu je zákazníkovi poskytnutý bez časového obmedzenia. Ak je pri kurze uvedená konkrétna doba prístupu, platí táto doba. Počas tejto doby je zákazník oprávnený kurz opakovane sledovať v rozsahu a za podmienok umožnených príslušnou platformou.

5.4. Obchodník dodá digitálne plnenie bez zbytočného odkladu po uzatvorení zmluvy, ak sa Obchodník a zákazník nedohodli inak. Zákazník je povinný zabezpečiť si vlastné technické vybavenie, internetové pripojenie a softvér potrebný na využívanie online kurzu, ak pri konkrétnom kurze nie je uvedené inak.

5.5. Obchodník nezodpovedá za nemožnosť využívať online kurz spôsobenú výlučne technickým zariadením zákazníka, jeho internetovým pripojením alebo nesplnením vopred oznámených technických požiadaviek.

5.6. Zákazník si môže v internetovom obchode alebo na príslušnej platforme zriadiť používateľské konto, pokiaľ to umožňuje technické riešenie systému alebo je zriadenie konta nevyhnutné na získanie prístupu k online kurzu.

5.7. Prístup k online kurzu je určený výlučne zákazníkovi alebo osobe, pre ktorú bol prístup riadne zakúpený alebo ktorej bol obchodníkom výslovne pridelený. Zákazník nesmie svoje prihlasovacie údaje zdieľať s tretími osobami, predávať, prenajímať, požičiavať ani iným spôsobom umožniť tretím osobám ich používanie.

5.8. V prípade dôvodného podozrenia na neoprávnené zdieľanie používateľského konta, šírenie obsahu bez oprávnenia, porušovanie autorských práv alebo iné závažné porušenie týchto obchodných podmienok je obchodník oprávnený dočasne obmedziť alebo zrušiť prístup ku kontu alebo online kurzu, a to v rozsahu primeranom a nevyhnutnom na ochranu svojich práv a práv tretích osôb.

Článok VI.
Prezenčné kurzy a storno podmienky

6. 
6.1. Prezenčný kurz sa koná v termíne, čase a na mieste uvedenom pri konkrétnom kurze alebo v potvrdení objednávky. Pokiaľ pri konkrétnom kurze nie je uvedené inak, prezenčné kurzy sa uskutočňujú na adrese Kremnické Bane 191, 967 01 Kremnické Bane, SR.

6.2. Zákazník je povinný dostaviť sa na prezenčný kurz včas a dodržiavať organizačné, bezpečnostné a hygienické pokyny obchodníka. Obchodník nezodpovedá za obmedzenie alebo znemožnenie účasti na kurze, ak bolo spôsobené oneskoreným príchodom zákazníka alebo nedodržaním primeraných pokynov.

6.3. Prezenčné kurzy sa poskytujú v konkrétnom termíne, čase a na konkrétnom mieste. Zákazník berie na vedomie, že po potvrdení objednávky je miesto na kurze rezervované pre konkrétneho zákazníka.

6.4. Ak prezenčný kurz predstavuje službu súvisiacu s činnosťou v rámci voľného času, ktorá sa má uskutočniť v presne stanovenom čase alebo počas presne určeného obdobia, spotrebiteľovi nevzniká právo na odstúpenie od zmluvy podľa § 19 ods. 1 písm. l) zákona č. 108/2024 Z. z..

6.5. Zákazník môže obchodníka požiadať o zrušenie svojej účasti na prezenčnom kurze alebo o jej presunutie na iný termín. Obchodník môže v závislosti od svojich organizačných možností, kapacity kurzu a charakteru konkrétneho kurzu zákazníkovi ponúknuť náhradný termín. Na presun účasti na náhradný termín však zákazník nemá automatický nárok, pokiaľ sa s obchodníkom nedohodne inak.

6.6. Ak zákazník zruší účasť na kurze alebo sa na kurz bez náhradného dohodnutého termínu nedostaví, pričom nejde o prípad, v ktorom má podľa zákona právo na odstúpenie od zmluvy alebo iné právo na vrátenie ceny, obchodník nemá povinnosť vrátiť uhradenú cenu.

6.7. Ak Obchodník prezenčný kurz zruší, zákazník má právo na náhradný termín alebo na vrátenie uhradenej ceny, ak sa s Obchodníkom nedohodne inak.


Článok VII.
Odstúpenie od zmluvy 

7. 
7.1. Spotrebiteľ má právo odstúpiť od uzavretej zmluvy v lehote 14 dní bez uvedenia dôvodu za podmienok upravených zákonom č. 108/2024 Z.z. o ochrane spotrebiteľa a o zmene a doplnení niektorých zákonov.

7.2. Ak je predmetom zmluvy poskytnutie služby, lehota na odstúpenie od zmluvy začína plynúť dňom uzatvorenia zmluvy.

7.3. Pri online kurze ako digitálnom obsahu dodávanom elektronicky spotrebiteľ stráca právo na odstúpenie od zmluvy po začatí dodávania digitálneho obsahu pred uplynutím 14-dňovej lehoty na odstúpenie iba vtedy, ak obchodník pred začatím dodávania získal samostatný výslovný súhlas spotrebiteľa so začatím dodávania digitálneho obsahu a potvrdenie, že spotrebiteľ berie na vedomie stratu práva na odstúpenie od zmluvy. Obchodník poskytne spotrebiteľovi potvrdenie o tejto skutočnosti na trvanlivom médiu.

7.4.  V prípade prezenčného kurzu konaného v konkrétne určenom termíne spotrebiteľ nemá právo na odstúpenie od zmluvy podľa § 19 ods. 1 písm. l) zákona č. 108/2024 Z. z., pokiaľ ide o službu súvisiacu s voľnočasovou aktivitou, ktorá sa poskytuje v presne určenom čase alebo období, a spotrebiteľ bol o tejto výnimke riadne a včas informovaný pred odoslaním objednávky.

7.5. Spotrebiteľ môže svoje právo na odstúpenie od zmluvy uplatniť písomným oznámením, prostredníctvom e-mailu alebo využitím online funkcie označenej slovným spojením „odstúpiť od zmluvy tu".

7.6. Lehota na odstúpenie od zmluvy sa považuje za zachovanú, ak spotrebiteľ odošle oznámenie o odstúpení najneskôr v posledný deň príslušnej lehoty. Na odstúpenie môže spotrebiteľ využiť vzorový formulár, ktorý tvorí prílohu týchto obchodných podmienok; jeho použitie však nie je povinné.

7.7. Ak spotrebiteľ od zmluvy odstúpi riadne a v zákonom stanovenej lehote, obchodník je povinný vrátiť spotrebiteľovi všetky prijaté platby najneskôr do 14 dní odo dňa doručenia oznámenia o odstúpení, a to rovnakým spôsobom, akým bola platba vykonaná, pokiaľ sa zmluvné strany nedohodnú inak. Ak spotrebiteľ výslovne požiadal o začatie poskytovania služby ešte pred uplynutím lehoty na odstúpenie a následne od zmluvy platne odstúpi, môže byť povinný uhradiť obchodníkovi pomernú časť ceny za plnenie poskytnuté do momentu doručenia oznámenia o odstúpení, ak takúto povinnosť pripúšťajú príslušné právne predpisy.

7.8. Podrobné podmienky odstúpenia od zmluvy sa riadia príslušnými ustanoveniami zákona č. 108/2024 Z. z. o ochrane spotrebiteľa.

Článok VIII.
Zodpovednosť za vady

8. 
8.1. Obchodník zodpovedá za to, že online kurz, prezenčný kurz a služby s nimi súvisiace budú poskytnuté v súlade s uzatvorenou zmluvou, opisom produktu, potvrdením objednávky a platnými právnymi predpismi.

8.2. Za vadu online kurzu sa považuje najmä jeho nesúlad s dohodnutým opisom, nefunkčný alebo nedostupný prístup, technická porucha platformy, ktorá bráni riadnemu využívaniu kurzu, podstatná odchýlka obsahu od dohodnutého rozsahu alebo právna vada, v dôsledku ktorej zákazník nemôže kurz riadne využívať z dôvodu práv tretej osoby. Pri vadnom digitálnom plnení má spotrebiteľ prednostne právo požadovať jeho uvedenie do súladu so zmluvou, najmä obnovením prístupu alebo odstránením technickej vady, pokiaľ je takýto spôsob nápravy možný a primeraný.

8.3. Pri digitálnom plnení dodávanom jednorazovo alebo ako súbor jednotlivých plnení Obchodník zodpovedá za vady v rozsahu a počas obdobia ustanoveného Občianskym zákonníkom. Pri digitálnom plnení dodávanom nepretržite počas dohodnutej doby Obchodník zodpovedá za vady počas tejto dohodnutej doby.

8.4. Obchodník nezodpovedá za nemožnosť alebo obmedzenie využívania online kurzu, ak je spôsobené technickým zariadením zákazníka, jeho internetovým pripojením, používaním neaktuálneho softvéru, nesplnením oznámených technických požiadaviek, nesprávne uvedenou e-mailovou adresou, stratou prihlasovacích údajov alebo neoprávneným zásahom zákazníka či tretej osoby.

8.5. V prípade prezenčného kurzu obchodník zodpovedá za jeho uskutočnenie v dohodnutom termíne a na dohodnutom mieste, ako aj za poskytnutie dohodnutého rozsahu a obsahu podľa opisu kurzu. Vadou môže byť najmä neposkytnutie kurzu, podstatná odchýlka od jeho dohodnutého obsahu, neposkytnutie dohodnutého rozsahu alebo iné podstatné porušenie zmluvných povinností.

8.6. Za vadu sa nepovažuje subjektívna nespokojnosť zákazníka s dosiahnutým výsledkom, vlastnou úrovňou zručností alebo jeho osobnými očakávaniami, ak bol kurz poskytnutý riadne, v dohodnutom rozsahu a v súlade s jeho opisom.

8.7. Ak má produkt vadu, zákazník môže uplatniť práva zo zodpovednosti za vady u obchodníka e-mailom alebo iným kontaktom uvedeným v internetovom obchode. V oznámení zákazník uvedie svoje identifikačné údaje, označenie objednávky, opis vady a požadovaný spôsob vybavenia.

8.8.  V prípade vady produktu má spotrebiteľ v závislosti od charakteru vady a platných právnych predpisov najmä právo požadovať uvedenie digitálneho plnenia alebo služby do súladu so zmluvou. Pri online kurze môže ísť najmä o obnovenie prístupu alebo odstránenie technickej vady. Ak obchodník digitálne plnenie alebo službu neuvedie do súladu, ak uvedenie do súladu nie je možné alebo ak sú splnené iné zákonné podmienky, spotrebiteľ môže požadovať primeranú zľavu z ceny alebo odstúpiť od zmluvy. Obchodník vybaví uplatnenie vady v zákonom stanovenej lehote a následne spotrebiteľa informuje o výsledku.

8.9. Pri digitálnom plnení dodanom jednorazovo možno vytknúť vadu do dvoch rokov od dodania; pri nepretržitom dodávaní počas celej dohodnutej doby. O vytknutí vady bezodkladne obchodník vydá písomné potvrdenie a uvedie lehotu nápravy najviac 30 dní.

8.10. Práva spotrebiteľa zo zodpovednosti za vady nie je možné týmito VOP obmedziť ani vylúčiť.

Článok IX.
Ochrana osobných údajov

9. 
9.1. Obchodník spracúva osobné údaje zákazníkov v súlade s platnými právnymi predpismi o ochrane osobných údajov, najmä s nariadením GDPR a zákonom č. 18/2018 Z. z. o ochrane osobných údajov.

9.2. Podrobné informácie o spracúvaní osobných údajov, účeloch spracúvania, právnych základoch, dobe uchovávania osobných údajov a právach dotknutých osôb sú uvedené v samostatných Zásadách spracúvania osobných údajov dostupných na internetovej stránke Obchodníka
Článok X.
Alternatívne riešenie sporov

10. 
10.1. Spotrebiteľ má právo obrátiť sa na Obchodníka so žiadosťou o nápravu, ak sa domnieva, že Obchodník porušil jeho práva alebo nie je spokojný so spôsobom vybavenia svojej požiadavky.

10.2. Ak Obchodník na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, spotrebiteľ má za podmienok ustanovených zákonom č. 391/2015 Z. z. o alternatívnom riešení spotrebiteľských sporov právo podať návrh na začatie alternatívneho riešenia sporu príslušnému subjektu alternatívneho riešenia sporov.

10.3. Pre spory, pre ktoré nie je príslušný iný osobitný subjekt alternatívneho riešenia sporov, je príslušným subjektom alternatívneho riešenia sporov Slovenská obchodná inšpekcia.

10.4. Spotrebiteľ môže podať návrh na alternatívne riešenie sporu subjektu alternatívneho riešenia sporov podľa podmienok ustanovených zákonom č. 391/2015 Z. z.

10.5. Alternatívne riešenie spotrebiteľských sporov Slovenskou obchodnou inšpekciou je bezodplatné. Iný oprávnený subjekt alternatívneho riešenia sporov môže za podmienok ustanovených zákonom požadovať od spotrebiteľa poplatok najviac vo výške 5 EUR vrátane DPH.



Článok XI.
Záverečné ustanovenia

11. 
11.1. Tieto obchodné podmienky sú vyhotovené v slovenskom jazyku a vzťahujú sa na zmluvné vzťahy uzatvárané prostredníctvom internetového obchodu Obchodníka.

11.2. Ak sa niektoré ustanovenie týchto obchodných podmienok stane neplatným alebo neúčinným, nemá to vplyv na platnosť a účinnosť ostatných ustanovení. Neplatné alebo neúčinné ustanovenie sa nahradí ustanovením, ktoré sa čo najviac približuje jeho účelu a je v súlade s právnymi predpismi.

11.3. [bookmark: _Hlk198023396]Zmluvné vzťahy neupravené týmito Obchodnými podmienkami sa spravujú príslušnými ustanoveniami Občianskeho zákonníka, zákona č. 108/2024 Z.z. o ochrane spotrebiteľa a o zmene a doplnení niektorých zákonov, ktorými sa spravuje vzťah medzi obchodníkom a spotrebiteľom.

11.4. Tieto VOP tvoria súčasť zmluvného vzťahu medzi Obchodníkom a zákazníkom v rozsahu, v akom sa na daný zmluvný vzťah vzťahujú.

11.5. Tieto všeobecné obchodné podmienky nadobúdajú účinnosť dňom .................. Alžbeta Knappová – Medovníčky Alžbeta si vyhradzuje právo tieto všeobecné obchodné podmienky kedykoľvek upraviť, pričom zmena sa nedotýka už uzatvorených zmlúv, nové VOP sa uplatnia od dátumu účinnosti na nové objednávky.
 

V ..................., dňa .....................


